3 मिलिट्री सर्विलांस सैटेलाइट छोड़े थे; 200 दिन बाद वायुमंडल में आया था वापस
china spy rocket burns up in Nepal's sky: जासूसी सैटेलाइट्स को स्पेस में पहुंचाने वाला एक चीनी रॉकेट शनिवार को नेपाल में आसमान में फट गया।
जासूसी सैटेलाइट्स को स्पेस में पहुंचाने वाला एक चीनी रॉकेट शनिवार को नेपाल के एयरस्पेस में फट गया। ऐसी ही घटना पिछले हफ्ते USA के टेक्सास राज्य में भी हुई थी।
200 दिन बाद एटमॉस्फियर में आया था रॉकेट
अंतरिक्ष विशेषज्ञ जोनाथन मैकडोवेल के मुताबिक इस रॉकेट का नाम चांग झेंग 2डी लॉन्ग मार्च था। इसे पिछले साल 29 जुलाई को सेंट्रल चाइना के शिचांग सैटेलाइट लॉन्च सेंटर से छोड़ा गया था। ये अपने साथ तीन मिलिट्री सर्विलांस सैटेलाइट लेकर गया था। ये सैटेलाइट फिलहाल स्पेस में एक्टिव हैं। ऐसी सैटेलाइट दूसरे देशों की सेना की निगरानी करने के काम में आती हैं।
ये रॉकेट 200 दिनों तक स्पेस में रहा था। इसके बाद ये शनिवार को वायुमंडल में वापस लौटा और नेपाल के एयरस्पेस में फट गया। इसके फटने से स्पेस में 4 टन कचरा पैदा हुआ। ये रॉकेट चीन के नेशनल स्पेस एडमिनिस्ट्रेशन Y-65 मिशन का हिस्सा था।
जोनाथन के मुताबिक, चीन को पता था कि ये रॉकेट वायुमंडल में वापस आएगा और कहीं भी फट जाएगा। उनके मुताबिक, चीन का ये प्लान बहुत ही घटिया था।
8 मार्च को टेक्सास के ऊपर फटा था रॉकेट 
चीन के इसी सेंटर से लॉन्च किया गया एक रॉकेट 8 मार्च को अमेरिका के टेक्सास के एयरस्पेस में फट गया था। इस रॉकेट ने साउथ चाइना सी की निगरानी के लिए तीन सैटेलाइट्स को स्पेस में छोड़ा था।
चीन से जुड़ी ये खबरें भी पढ़ें...
अमेरिका बोला- अरुणाचल भारत का अभिन्न अंग:चीन LAC पर हालात बिगाड़ने की कोशिश कर रहा, वह इंडो-पैसिफिक के लिए खतरा
अमेरिका ने अरुणाचल प्रदेश और चीन के बीच मैकमोहन लाइन को अंतरराष्ट्रीय बॉर्डर के तौर पर मान्यता दे दी है। अमेरिकी सीनेट में पास हुए एक प्रस्ताव में अरुणाचल प्रदेश को भारत का अभिन्न हिस्सा बताया गया है। पूरी खबर पढ़ें..
60 साल में पहली बार चीन की आबादी कम हुई:साल 2022 में 95 लाख बच्चे पैदा हुए, बर्थ रेट 9.98 % घटा
2022 में चीन की आबादी में 60 साल में पहली बार कम हुई है। पिछले साल चीन के नेशनल बर्थ रेट में रिकॉर्ड गिरावट दर्ज की गई है। चीन में साल 2022 में 95 लाख बच्चे पैदा हुए, जबकि साल 2021 में वहां 1 करोड़ 62 लाख बच्चे पैदा हुए थे। पूरी खबर पढ़ें..